Кабул је почетком 20. века постао утврђени град, познат по базарима, кожној и текстилној индустрији која је значајно развијена до 1916. године. Већи део становништва настањивао је јужну страну реке Кабула. Град се модернизовао током владавине краља Хабибулаха Кана, увођењем струје телефона и поштанских услуга. Прва модерна средња школа Хабибија, основана је 1903. године. Године 1919. након Трећег англо-авганистанског рата, краљ Аманулах Кан објавио је независност од Авганистана. Аманулах је био реформски расположен и имао је план да изгради нови главни град на земљишту удаљеном 6 километара од Кабула. Ово подручје је добило име Даруламан и састојало се од чувене палате Дарул Аман у којој је он касније боравио.